Zinaida Gippius

**Zinaida Nikolaievna Gippius**, **Anton Krainy** izengoitiaz ere ezaguna (errusieraz *Зинаи́да Никола́евна Ги́ппиус*,  Beliov, Errusia, 1869ko azaroaren 8a &ndash; Paris, 1945eko irailaren 9a), errusierazko literaturako Zilarrezko Aroko idazle eta poeta errusiar nabarmena izan zen, errusiar sinbolismoaren funtsezko figuratzat jotzen dena.

Hainbat aldizkaritako poesia, egunkari pertsonal eta artikulu kritikoen egilea izan zen, gizonezko ezizenekin argitaratu zirenak. Eragin handiko emakumea izan zen XIX. eta XX. mendeko errusiar gizartean, eta bilera sozialak antolatu zituen garaiko intelektual sinbolista nabarmenenekin. Charles Baudelaire, Friedrich Nietzsche eta Maurice Maeterlincken pentsamenduaren inguruan hasi zen lanean.

*Erlijio kontzientzia berriaren* bultzatzailea izan zen, kristautasuna berritzean oinarritutako korrontea. Errusiar iraultzaren aurka Polonia eta Frantziara erbesteratu zen eta bertan bizi izan zen 1945ean hil zen arte.

## Biografia 
Belioven jaio zen 1869ko azaroaren 8an. Legelari alemaniar baten alaba, Errusian bizi zen Senatuko fiskalburuaren ondokoa, eta Ekaterimburgoko poliziaburuaren biloba, lau ahizpen artean zaharrena izan zen. Poesia eta egunkari-idazketaren zale goiztiarra zen – zazpi urte zituen –, eta 1876an hasi zen idazten. Prestakuntza akademiko etena izan zuen, Nizhyneko epaimahaiburu izendatu ondoren aitak destinoa aldatu zuelako. Urtebete egin zuen Kieveko Emakumeen Institutuan 1877an. Klasikoen zale amorratua errusiar egileen obrara hurbildu zen, bereziki Dostoievskiren obrara, bere ondorengo lanean eragina izan zuena.

Bere aita, tuberkulosiaren ondorioz hil zen 1881ean. Familia Moskura joan zen eta, bere ahizpetako baten gaixotasunagatik, Krimeara joan ziren bizitzera, eta beranduago, 1885ean, Tbilisira. Urte hartan, Bordzhomin oporretan zegoela, Dmitri Merezhkovski poeta eta idazlea ezagutu zuen. *Northern Herald-*en argitaratu zituen bere lehen lanak 1888an, Z.G. inizialekin. Kontzeptu sinbolistara bideratutako poemak ziren.

Frantziar herrialdetik poesia, memoriak eta kazetaritza-artikuluak argitaratu zituen Errusia sobietarraren aurka, *Living Faces* (Praga 1925), *Radiance* (Paris, 1939) nabarmentzen direlarik, non bere joera ideologiko sozial eta politikoak berriro agerian utzi zituen.

Zinaida Giuppiusek utzitako ondare interesgarriena bost poema bildumak osatzen dute: *Poema bilduma 1889-1903*, 1904an argitaratua; *Bildutako poemak. Bigarren liburua, 1903-1909*, 1910ean argitaratua; *Azken poemak,* *1914-1918*, 1918an argitaratu zena; *Poemak, Egunerokoa,* *1911-1921* Berlinen argitaratu zen 1922an eta *Shining* Parisen 1938an.

**Poesien antologia* (1889 - 1903)
* *Poesien antologia* (1903 - 1909)
* *Olerkiak*. 1911 - 1921eko egunkaria.
* *Jende berria*, ipuinak, 1896
* *Ispiluak*, ipuinak, 1898
* Hirugarren ipuin-liburua, 1901
* *Bermeja ezpata*, ipuinak, 1907
* *Beltza zuriaren gainean*, ipuinak, 1908
* *Le Tsar et la Revolution*, 1909
* *Ilargi-inurriak*, ipuinak, 1912
* *Deabruaren umea*, eleberria, 1911
* *Roman-zarévich*, eleberria, 1913
* *Eraztun berdea*, drama, 1916
* *Olerkiak. Egunkari bat 1911-1921.* 1939an Parisen argitaratua.
* *Dmitry Merhkovsky*, 1941eko hil ondoko lana, Parisen argitaratua 1951n.

### Olerkiak gaztelaniaz 
* *El amor tan solo es uno* (1896), Kseniya Tokarevaren itzulpena.
* *Cuando es de noche* (1904), Kseniya Tokarevaren itzulpena.
* *Zinaída Hippius, poemas elegidos*.  Olerkien bilduma, Jorge Ferrerrek eta Ernesto Hernández Bustok itzulia.  .

## Bibliografia 
* Svetlana Maliávina. Sinbolismo errusiarra. Mugimenduaren jatorria eta originaltasuna. Eslavistika Konplutentsea. Bol. 2 (2002); 127- 149.

## Erreferentziak 
## Kanpo estekak 
* Sinaida Hippius poetry  Stihipoeta.ru